stanford-oval/wikipedia huggingface dataset:
Korisliiga-kausi 2019–2020
Joukkueet > Vilpas

Ville Tuomisen valmentama Vilpas kuuluu Korisliigan parhaimmistoon, mutta se on kärsinyt useista loukkaantumisista kauden aikana. Tammikuun alussa pelatussa ottelussa Teemu Rannikko loukkasi itseään melko vaarattoman näköisessä levypallotilanteessa niin pahoin, että hänen kautensa uutisoitiin olevan pian ohi. Toinen pitkäaikaispotilas on Juho Nenonen.
Kauden aikana joukkueen riveihin ovat liittyneet Tobin Carberry, Jeremiah Wood, Elias Eerikinharju sekä Samuel Haanpää. Neljä yhdysvaltalaispelaajaa (DJ Laster, Reggie Dillard, Justin Baker ja Christopher Flemmings) ovat jättäneet joukkueen.
Helmikuussa Vilpas teki yhden ottelun piste-ennätyksensä. Uusi ennätys on 130. Edellinen ennätys (129 pistettä) oli syntynyt vain paria kuukautta aiemmin.
Sarjataulukko

Korisliigakausi päätettiin ennenaikaisesti 13.3.2020  koronaviruspandemian vuoksi.
Pudotuspelit

Pudotuspelejä ei pelattu ja mestaruutta ei jaettu koronaviruspandemian vuoksi. Putoamiskarsintaa ei myöskään pelattu, joten Korihait sai säilyttää sarjapaikkansa.
Kuukauden pelaajat

| Kuukausi | Kuukauden pelaaja> Pelaaja | Kuukauden pelaaja> Seura |
| --- | --- | --- |
| Lokakuu |  Duke Shelton | Kouvot |
| Marraskuu |  Tim Coleman | Salon Vilpas |
| Joulukuu |  Elijah Stewart | Helsinki Seagulls |
| Tammikuu |  Cameron Jones | Karhu Basket |
| Helmikuu |  Tim Coleman | Salon Vilpas |
| Maaliskuu | Ei jaettu | -- |
| Huhtikuu | Ei jaettu | -- |
Koripallon miesten SM-sarjan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1930-luku |  |  |  |  |  |  |  |  | 1939 | 1940 |
| 1940-luku | 1941 | 1942 |  | 1944 | 1945 | 1946 | 1947 | 1948 | 1949 | 1950 |
| 1950-luku | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| 1960-luku | 1961 | 1962 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2020-luku | 2020–21 | 2021–22 | 2022–23 | 2023–24 |  |  |  |  |  |  |
M/S Bothniaborg

| M/S Bothniaborg |
| --- | --- |
 M/S Bothniaborg tai M/S Balticborg Itämerellä.
Tyyppi:  Rahtilaiva
Lippuvaltio:  Alankomaat
Kotipaikka:  Delfzijl
IMO-numero:  9267728
MMSI-numero:  245656000
Tunnuskirjaimet:  PBIO
Aiemmat nimet:  2004– Bothniaborg
Omistaja:  Wagenborg Shipping B.V.
Aiemmat omistajat:  2004– Wagenborg Shipping B.V.
Rakennustelakka:  Daewoo Mangalia Heavy Industries S.A., Romania ja Volharding Shipyard Harlingen, Alankomaat
Rakennusnumero:  529
Tilattu:  maaliskuu 2002
Luovutettu:  8. marraskuuta 2004
Tekniset tiedot
Pituus:  153,05 m
Leveys:  21,6 m
Syväys:  7,1 m
Bruttovetoisuus:  12 070 brt
Koneisto:  1 × Wärtsilä 9L46 diesel
Koneteho:  9 450 kW
Nopeus:  30,56 km/h
Nopeus:  16,5 kn
Lastikapasiteetti:  46 TEU
Lähteet:  
M/S Bothniaborg (IMO 9267728) on alankomaalaisen Wagenborg Shipping B.V. -varustamon omistuksessa oleva oleva ro-ro-rahtialus. Aluksen runko on rakennettu vuonna 2004 Daewoo Mangalia Heavy Industriesin telakalla Romaniassa, josta se hinattiin varustettavaksi Volharding Shipyard Harlingenin telakalle Alankomaihin. Kuollutta painoa Bothniaborgilla on 8 600 tonnia. Alus on rekisteröity Alankomaiden lipun alle ja sen kotisatama on Delfzijl.
Bothniaborgin sisaralus on M/S Balticborg.
Käyttöhistoria

Maaliskuussa 2002 alus tilattiin Pohjois-Ruotsista Keski-Eurooppaan suuntautuvia metsäteollisuuden tuotteiden kuljetuksia varten. Huhtikuussa 2004 aluksen runko saapui Romaniasta Alankomaihin, jossa se varustettiin. 3. marraskuuta alus sai nimen.
8. marraskuuta alus luovutettiin C.V. Scheepvaartonderneming “Balticborg”:in (Wagenborg Shipping B.V.) omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Tämän jälkeen laiva aikarahdattiin Kappa Kraftlinerin liikenteeseen reitille Haraholmen–Bremen–Terneuzen–Sherness (joskus myös Södertälje sisältyy reittiin).
Aiheesta muualla

Fakta om Fartyg – M/S Bothniaborg (ruotsiksi)
Wagenborg: MV Bothniaborg[vanhentunut linkki] (englanniksi)
Mann Lines: Aluksen sijainti (englanniksi)
Majnoon

Majnoon on valtava öljykenttä Irakin  eteläosassa. Se on yksi Irakin neljästä todella suuresta öljykentästä. Vuonna 2009 siellä arvioitiin olevan 13 miljardia barrelia öljyä. Silloin Shella ja Petronas voittivat tarjouskilpailun ja saivat oikeuden hyödyntää tätä öljykenttää.
Majnoon sijaitsee Tigris-joen itäpuolella Basran maakunnassa. Se on Haziwahin suoalueella, pääosin täyttömaasta tehdyn Majnoonin saaren alla. Aulu ulottuu rannikolta 60 km sisämaahan.
Ling Guang

Ling Guang (kiin. 凌 光; s. 1. maaliskuuta 1966 Shanghai) on kiinalainen entinen koripalloilija. Hän pelasi Soulin olympialaisissa 1988, joissa Kiina sijoittui kuudenneksi ja Ling muun muassa voitti seitsemän levypalloa.
Majolika

Majolikalaatoista tehty lattia 1600-luvulta.
Majolika on  värikästä, lasitettua materiaalia, josta on tehty muun muassa seinälaattoja, taloustavaroita ja koriste-esineitä.  Nimitys tulee Mallorcan saaresta, jonka nimi oli vanhassa italian kielessä Maiolica.
Alun perin majolikaksi kutsuttiin värikästä fajanssia,  jota valmistettiin käsityönä Välimeren maissa renessanssiajalla. Esine poltettiin kertaalleen ja kastettiin tinalasitteeseen. Sitten sen annettiin kuivua, ja viimeiseksi se koristeltiin kovapolttoväreillä. Majolikaa valmistaneet käsityöläiset olivat aikanaan hyvin arvostettuja, ja piispat ja aateliset palkkasivat heitä palvelukseensa.
Myöhemmin majolikaa alettiin valmistaa teollisesti fajanssi- tai posliinimassasta. Teollisesti valmistetut majolikaesineet ovat itse asiassa jäljennöksiä, jotka muistuttavat esikuviaan vain vähän.
Laurin Braun

| Laurin Braun |
| --- | --- |

Henkilötiedot
Syntynyt: 18. helmikuuta 1991 Lampertheim, Saksa
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  179 cm
Paino:  78 kg
Seura
Seura:  Grizzlys Wolfsburg
Sarja:  DEL
Pelaajaura
Pääsarjaura:  2009–
Aik. seurat:  Eisbären Berlin (DEL) Dresdner Eislöwen (2.Bund.) Eispiraten Crimmitschau (2.Bund.) ERC Ingolstadt (DEL) Krefeld Pinguine (DEL)
Laurin Braun (s. 18. helmikuuta 1991 Lampertheim) on saksalainen jääkiekkoilija, pelipaikaltaan hyökkääjä. Hän edustaa DEL-seura Grizzlys Wolfsburgia. Braun laukoo vasemmalta. Hän on edustanut DEL-urallaan aikaisemmin myös Eisbären Berliniä ja ERC Ingolstadtia.
Ura

Braun debytoi DEL-liigassa kaudella 2008–2009 Eisbären Berlinin paidassa. Hän pelasi debyyttikaudellaan 3 ottelua tehoin 0+0=0. Braun pelasi Eisbären riveissä yhteensä 8 kautta, ennen kuin hän siirtyi ERC Ingolstadtiin. Braun pelasi Ingolstadtin riveissä kaksi kautta. 10. huhtikuuta 2019 Braun solmi yksivuotisen sopimuksen Krefeld Pinguinen kanssa. Braunin paras DEL-kausi tehopisteillä mitaten on ollut 2012–13, jolloin hän keräsi tehot 9+16=25.
Luovan valokuvauksen keskus

Luovan valokuvauksen keskus ry on Jyväskylässä toimiva alueellinen valokuvakeskus, joka toimii yhdessä Jyväskylän Grafiikkakeskuksen kanssa Jyväskylän Veturitalleilla yhteisnimellä Grafiikka- ja valokuvakeskus Ratamo. 
Vuonna 1989 perustettu yhdistys oli Suomen ensimmäinen alueellinen valokuvakeskus.
Luovan valokuvauksen keskus ry:n tarkoitus on edistää ja tehdä tunnetuksi keskisuomalaista valokuvataidetta, parantaa valokuvaajien toimintaedellytyksiä ja pitää yllä yhteyksiä sekä suomalaisiin että kansainvälisiin alan taiteilijoihin ja instituutioihin. Se on profiloitunut nykyvalokuvaan sekä valokuvataiteen ja kuvataiteiden välimaastoon. Yhdistyksen jäsenistö koostuu ammattivalokuvaajista, valokuvauksen harrastajista ja taiteilijoista.
Valokuvauskeskus on järjestänyt kursseja muun muassa vedenalaiskuvauksesta, digitaalisesta vedostamisesta sekä vanhoista valokuvatekniikoista. Valokuvakeskuksessa on kirjasto sekä perinteinen pimiö sekä atk-laboratorio kuvankäsittelyyn ja tulostukseen.
Valokuvakeskus osallistuu Jyväskylän taidemuseon järjestämän kansainvälisen Lumo-valokuvatriennaalin ideointiin ja toteutukseen.
Aiheesta muualla

Valokuvakeskuksen verkkosivusto
M/S BlueWhite Eagle

| M/S BlueWhite Eagle |
| --- | --- |
 Alus Haukivedellä vuonna 2008.
Tyyppi:  dieselkäyttöinen matkustaja-alus
Lippuvaltio:   Suomi (2000–2017)  Saksa (1960–2000)
Kotipaikka:  Kuopio (2007–2017) Nurmes (2000–2007) Norderney (1960–2000)
IMO-numero:  5121768
Tunnuskirjaimet:  OJJI
Aiemmat nimet:  M/S Koli III (2000–2007) M/S Frisia III (1960–2000)
Omistaja:  Niocon Oy (2015–2017)
Aiemmat omistajat:  BlueWhite Resorts Oy (2007–2015) Saimaa Ferries Oy (2000–2007) Reederei Norden-Frisia (1960–2000)
Rakennustelakka:   Meyer Werft, Papenburg, Saksa
Neitsytmatka:  1960
Status:  romutettu Naantalissa 2017
Tekniset tiedot
Pituus:  62,66 m
Leveys:  8,83 m
Syväys:  2,03 m
Bruttovetoisuus:  710 brt
Koneisto:  Dieselmoottori 2 x Deutz SBA 6M 528
Nopeus:  25 km/h
Nopeus:  14 kn
Hyttipaikkoja:  35
Matkustajia:  120
Muuta:  pidennys 1977
Alus M/S Frisia III-nimisenä Kielissä vuonna 1972.
M/S BlueWhite Eagle (IMO 5121768) oli Suomen pisin sisävesiristeily- ja reittiliikennealus, joka toimi Pielisellä ja itäisellä Saimaalla. Lokakuussa 2017 alus romutettiin Naantalissa Turun Korjaustelakalla.
Historia

Laiva rakennettiin Meyer Werftin telakalla Länsi-Saksassa, ja se valmistui vuonna 1960. Se liikennöi nimellä M/S Frisia III väliä Norddeich – Norderney vuosina 1960–1998. Se myytiin vuonna 2000 Saimaa Ferries Oy:lle Nurmekseen, ja se aloitti liikennöinnin nimellä M/S Koli III. Alus myytiin 12. heinäkuuta 2007 Pekka Sivosen omistamalle BlueWhite Resorts Oy:lle. Kaupan myötä laivan kotisatamaksi vaihtui Kuopio.
Kuopion Roll Risteilyt vuokrasi aluksen kesäksi 2008 risteilyliikenteeseen välille Kuopio–Varkaus–Savonlinna–Lappeenranta. Toukokuussa 2009 yhtiöllä oli suunnitelmissa siirtää alus tilausristeily- ja ravintolalaivaksi Helsinkiin. Se kuitenkin oli Puumalan Sahanlahdessa kesän 2009 ja 2010 majoitustilana ja tapahtumapaikkana. Laiva oli noin kuuden vuoden ajan kiinni Rauhan vanhassa laivalaiturissa, Joutsenossa Holiday Club Saimaan alapuolella. Blue White Eagle tuotiin Rauhaan vuonna 2011, ja sen jälkeen se toimi tilapäisenä majoituspaikkana. Tänä aikana laiva oli oikeastaan autio, ja se joutui ilkivallan kohteeksi.
Vuonna 2015 laiva sai uudeksi omistajaksi Niocon Oy:n. Alus valittiin Tekesin rahoittaman Ship recycling -tutkimushankeen pilottikohteeksi, jossa selvitetään romualusten kierrätysmahdollisuuksia Suomessa. Hankkeen tavoitteena on synnyttää Suomeen laivojen purkuteollisuus. BlueWhite Eagle siirrettiin Naantalin Luonnonmaalla sijaitsevalle Turun Korjaustelakalle, jonne se saapui 6. lokakuuta 2017. Aluksen romutus alkoi 10. lokakuuta. Meriaura Oy vastasi BlueWhite Eaglen hankinnasta ja siitä saatavan kierrätysmetallin edelleen toimittamisesta kierrätykseen. Delete Finland Oy purki aluksen ja toimitti jätejakeet jatkokäsittelyyn. Pesupalvelu Hans Langh Oy tyhjensi aluksen nestemäiset aineet. Aluksen purkaminen kesti pari viikkoa. Purkaminen aloitettiin laivan sisäpuolelta, jolloin kaikki irtaimisto, laitteet ja koneet irrotetaan. Sen jälkeen alus siirrettiin kuiva-altaaseen, jossa sitä purettiin keulasta perään.
Aiheesta muualla

Kuvaus M/S Frisia III:sta
Kuvaus M/S Koli III:sta (Arkistoitu – Internet Archive)
Liesilampi

| Liesilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°11′12″N, 22°58′48″E
Vesistöalue ja valuma-alueen tietoja
Laskujoki:  suo-oja Myllyluomaan 
Järvinumero:  35.564.1.001
Mittaustietoja
Pinnankorkeus:  145,9 m 
Rantaviiva:  0,535 km 
Pinta-ala:  0,0163 km² 
 fiLiesilampi 
Liesilampi  eli Liesilammi  on Pirkanmaalla Parkanossa Kuivasjärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Liesilampi on osa Vääräjoen valuma-aluetta.
Maantietoa

Lammen pituus on 250 metriä, leveys 100 metriä ja sen pinta-ala on 1,6 hehtaaria. Se sijaitsee keskellä ojitettua Liesinevaa, joiden suo-ojista vain yksi laskee lampeen. Toinen oja toimii laskuojana, joka yhtyy pohjoisempana Myllyluomaan ennen Matkuslammen kierto-ojia. Rantaviivan pituus on 550 metriä. Ranta on kauttaaltaan suota, jossa kasvaa harvaa puustoa. Lampi on autio, mutta sen rannan läheisyyteen johtaa traktorinura.
Historiaa

Vanhassa 1800-luvulla valmistuneessa Parkanon ja Kihniön pitäjänkartassa lampi on piirretty nimettömänä keskelle koskematonta suota. Vuoden 1959 painetussa peruskartassa Liesilammesta oli kaivettu yhdysoja Myllyluomaan. Suolla näkyi tuolloin latoja, jotka on rakennettu joko heinänsäilytykseen tai turpeen kuivatukseen. Vasta vuoden 1985 peruskartassa suon pohjoisosa on ojitettu tiheästi.
Liu Dong

| Liu Dong> Henkilötiedot |
| --- | --- |
Syntynyt: 24. joulukuuta 1973 (ikä 50) Jinzhou, Liaoning, Kiina
Kansalaisuus:   Kiina
Yleisurheilija
Pituus:  173  cm
Paino:  55 kg
Laji:  keskimatkojen juoksu
| Mitalit> Maa:   Kiina.Naisten yleisurheilu.MM-kilpailut  | Mitalit> Maa:   Kiina.Naisten yleisurheilu.MM-kilpailut  | Mitalit> Maa:   Kiina.Naisten yleisurheilu.MM-kilpailut  | Maa:   Kiina> Naisten yleisurheilu. |
| --- | --- | --- | --- |
|  Kultaa | Stuttgart 1993 | 1 500 m |  |
Liu Dong (kiin. 刘东) (s. 24. joulukuuta 1973) on kiinalainen keskimatkojen juoksija. Hän pitää hallussaan 800 metrin juoksun Kiinan ja Aasian ennätystä 1.55,54, jonka hän juoksi Pekingissä 9. syyskuuta 1993.
Liu voitti 1 500 metrin maailmanmestaruuden Stuttgartissa 1993 ajalla 4.00,50. Edellisvuonna hän oli voittanut saman matkan nuorten maailmanmestaruuden Soulissa ajalla 4.05,14. Hän sai Itä-Aasian kisoissa hopeaa 1 500 metrillä 1993.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.55,54 | Peking | 9. syyskuuta 1993 |
| 1 500 m | 3.56,31 | Shanghai | 17. lokakuuta 1997 |
Lingao

| Lingao (kiin>  临高县, Língāo xiàn) |
| --- | --- |

 Lingaon sijainti Hainanin maakunnassa.
 Koordinaatit: 19°48′0″N, 109°43′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  piirikunta
Pinta-ala:  
 – Kokonaispinta-ala:  1 317 km²
Väkiluku (2020):  420 594
 – Väestötiheys:  319 as./km²
Aikavyöhyke:  UTC+8
Postinumero:  571800
Suuntanumero(t):  0898
Rekisterikilpi:  琼C
 
 www.lingao.hainan.gov.cn 
Infobox OKVirheellinen NIMI-arvo: 
Lingao (yksink.: 临高县; perint.: 臨高縣; pinyin: Língāo xiàn; Pe̍h-ōe-jī: Lîm-ko-koān) on piirikunta Etelä-Kiinan Hainanin maakunnan pohjoisosassa. Sen väkiluku vuoden 2020 väestönlaskennassa oli 420 594, ja sen pinta-ala on 1317 km2.
Wanning on jaettu 11 kuntatason alueeseen:
| --- | --- |
 Lincheng (临城镇)  Bolian (波莲镇)  Dongying (东英镇)  Bohou (博厚镇)  Huangtong (皇桐镇)  Duowen (多文镇):  Heshe (和舍镇)  Nanbao (南宝镇)  Xinying (新盈镇)  Diaolou (调楼镇)  Jialai (加来镇)
Luettelo Epyxin peleistä

Tämä on luettelo Epyxin peleistä.
Liberian aluejako

Liberian aluejaon ylin taso piirikuntiin (engl. counties) ja maan keskeisiä paikkakuntia.
Liberian aluejako kuvaa Liberian maantieteellisen alueen hallinnollista jakoa. Aluejaon ylimmän tason muodostaa 15 piirikuntaa (engl. counties). Piirikunnat jakautuvat paikallishallintoa varten piireihin ja kaupunkikuntiin (engl. districts, townships). Joissakin tarkasteluissa Liberian  piirikunnat on ryhmitelty kuudeksi alueeksi.
Seuraavassa taulukossa on piirikuntien perustiedot ja maan tilastoviranomaisen piirikuntia laajemmista alueista käyttämä alueryhmittely.
| Lippu | Piirikunta | Hallintokeskus | Pinta-ala (km2) | Väkiluku   (VL 2008) | ISO 3166 | Alue (2014) | Alueen väkiluku  (2014) |
| --- | --- | --- | --- | --- | --- | --- | --- |
|  | Bomi | Tubmanburg | &&&&&&&&&&&01932.&&&&001 932 | &&&&&&&&&&084119.&&&&0084 119 | LR-BM | Luoteinen | &&&&&&&&&0339091.&&&&00339 091 |
|  | Gbarpolu | Bopulu | &&&&&&&&&&&09863.06700009 863,67 | &&&&&&&&&&083388.&&&&0083 388 | LR-GP | Luoteinen | &&&&&&&&&0339091.&&&&00339 091 |
|  | Grand Cape Mount | Robertsport | &&&&&&&&&&&04726.09600004 726,96 | &&&&&&&&&0127076.&&&&00127 076 | LR-CM | Luoteinen | &&&&&&&&&0339091.&&&&00339 091 |
|  | Bong | Gbarnga | &&&&&&&&&&&08754.&&&&008 754 | &&&&&&&&&0333481.&&&&00333 481 | LR-BG | Pohjoisen keskinen | &&&&&&&&01234383.&&&&001 234 383 |
|  | Lofa | Voinjama | &&&&&&&&&&&09982.&&&&009 982 | &&&&&&&&&0276863.&&&&00276 863 | LR-LO | Pohjoisen keskinen | &&&&&&&&01234383.&&&&001 234 383 |
|  | Nimba | Sanniquellie | &&&&&&&&&&011551.&&&&0011 551 | &&&&&&&&&0462026.&&&&00462 026 | LR-NI | Pohjoisen keskinen | &&&&&&&&01234383.&&&&001 234 383 |
|  | Grand Bassa | Buchanan | &&&&&&&&&&&07936.&&&&007 936 | &&&&&&&&&0221693.&&&&00221 693 | LR-GB | Etelän keskinen | &&&&&&&&&0496825.&&&&00496 825 |
|  | Margibi | Kakata | &&&&&&&&&&&02691.&&&&002 691 | &&&&&&&&&0209923.&&&&00209 923 | LR-MG | Etelän keskinen | &&&&&&&&&0496825.&&&&00496 825 |
|  | Montserrado | Bensonville | &&&&&&&&&&&01880.&&&&001 880 | &&&&&&&&01118241.&&&&001 118 241 | LR-MO | Montserrado | &&&&&&&&01287184.&&&&001 287 184 |
|  | Grand Gedeh | Zwedru | &&&&&&&&&&010855.&&&&0010 855 | &&&&&&&&&0125258.&&&&00125 258 | LR-GG | Kaakkoinen A | &&&&&&&&&0344355.&&&&00344 355 |
|  | River Cess | Cestos | &&&&&&&&&&&05263.04000005 263,40 | &&&&&&&&&&071509.&&&&0071 509 | LR-RI | Kaakkoinen A | &&&&&&&&&0344355.&&&&00344 355 |
|  | Sinoe | Greenville | &&&&&&&&&&&09764.&&&&009 764 | &&&&&&&&&0102391.&&&&00102 391 | LR-SI | Kaakkoinen A | &&&&&&&&&0344355.&&&&00344 355 |
|  | Grand Kru | Barclayville | &&&&&&&&&&&03895.&&&&003 895 | &&&&&&&&&&057913.&&&&0057 913 | LR-GK | Kaakkoinen B | &&&&&&&&&0300017.&&&&00300 017 |
|  | Maryland | Harper | &&&&&&&&&&&02297.&&&&002 297 | &&&&&&&&&0135938.&&&&00135 938 | LR-MY | Kaakkoinen B | &&&&&&&&&0300017.&&&&00300 017 |
|  | River Gee | Fish Town | &&&&&&&&&&&05113.&&&&005 113 | &&&&&&&&&&066789.&&&&0066 789 | LR-RG | Kaakkoinen B | &&&&&&&&&0300017.&&&&00300 017 |
|  | Liberia yhteensä | Monrovia |  | &&&&&&&&03476608.&&&&003 476 608 | LR |  | &&&&&&&&04001855.&&&&004 001 855 |
Käännös suomeksi
Liesjärvi

Liesjärvi voi tarkoittaa seuraavia:
Järvi

Liesjärvi, järvi Alavudella
Liesjärvi, järvi Jämsässä
Liesjärvi, järvi Keuruun Liesjärvellä
Liesjärvi, järvi Laitilan ja Euran rajalla
Liesjärvi, järvi Maaningalla
Liesjärvi, järvi Puumalan ja Juvan rajalla
Liesjärvi, Liesjärven kansallispuistoon rajoittuva järvi Tammelan Liesjärvellä
Liesjärvi, järvi Tammelan Susikkaalla
Liesjärvi, järvi Tervossa
Liesjärvi, järvi Töysässä
Liesjärvi, järvi Ulvilassa
Liesjärvi, järvi Ylöjärvellä
Iso Liesjärvi, järvi Multialla
Vähä Liesjärvi, järvi Ähtärissä
Alainen Liesjärvi, järvi Jämsässä
Yläinen Liesjärvi, järvi Jämsässä
Kylä

Liesjärvi, kylä Keuruulla
Liesjärvi, kylä Tammelassa
Liesjärvi, kylä Ähtärissä
Muita

Liesjärven kansallispuisto, kansallispuisto Tammelan Liesjärvellä
Madame Meduusa

Madame Meduusa on Disneyn vuoden 1977 elokuvassa Pelastuspartio Bernard ja Bianca esiintyvä fiktiivinen hahmo. Madame Meduusalla on punainen hame ja oranssinpunaiset hiukset ja vihreät korvakorut. Madame Meduusa pitää apulaisensa Nupin (eng. Mr. Snoops) kanssa panttilainaamoa New Yorkissa. Madame Meduusalla on kaksi lemmikkikrokotiilia Brutus ja Nero. Madame Meduusan tavoitteena on löytää Paholaisen Silmä -niminen timantti merirosvoluolasta Pirunpoukamassa. Myöhemmin Madame Meduusa kaappasi Penny-nimisen orpotytön etsimään timantin hänelle, koska hän oli ainoa, joka mahtui kulkemaan luolan suuaukosta. Penny myöhemmin onnistui lähettämään viestin pullossa Bernardille ja Biancalle, jotka lähtivät pelastamaan häntä. Madame Meduusa yritti kaikin keinoin estää Pennyä lähtemästä kunnes hän saisi timantin haltuunsa. Bernard ja Bianca avustavat Pennyä löytämään timantin ja pelastuivat vedellä täyttyvästä luolasta viime hetkellä. Saatuaan timantin haltuunsa Madame Meduusa uhkaili Nuppia ja Pennyä aseella ja varoitti heitä seuraamasta häntä. Bernardin ja Biancan ansiosta Penny onnistui nappaamaan teddykarhunsa, jonka sisälle Madame Meduusa oli piilottanut timantin ja yritti paeta Madame Meduusan suokelkalla. Madame Meduusa melkein onnistui saamaan Pennyn kiinni, mutta epäonnistui törmäten takaa-ajon aikana jokilaivaansa, joka upposi ja Meduusa jäi yksin roikkumaan uponneen jokilaivan savupiipusta hiirten ja Pennyn ajaessa suokelkalla pois Pirunpoukamasta ja hänen apulaisensa Nuppi nauroi tämän epäonnistumiselle päästen pakoon jokilaivasta tyhjin käsin ja Madame Meduusa jäi kahden krokotiilinsa armoille. Ei ole tiedossa joutuiko Madame Meduusa krokotiiliensa tappamaksi vai selvisikö hän hengissä. Madame Meduusa esiintyi myös Mikin klubi-sarjassa.
On oletettavaa, että Madame Meduusa on tekojensa takia karkotettu Isle of the Lostille muiden Disneyn pahisten tavoin.
M/S Birka Trader

| M/S Birka Trader |
| --- | --- |
 M/S Birka Trader Vuosaaren satamassa vuonna 2009
Tyyppi:  Rahtilaiva
Lippuvaltio:  Suomi
Kotipaikka:  Maarianhamina
IMO-numero:  9132014
MMSI-numero:  230368000
Tunnuskirjaimet:  OJHU
Aiemmat nimet:  1998–2002: United Trader 2002– Birka Trader
Omistaja:  Birka Cargo Ab
Aiemmat omistajat:  1998–2002: United Shipping Ab 2002– Birka Cargo Ab
Rakennustelakka:  Santierul Naval S.A., Galați, Romania ja Fosen Mek. Verksteder A/S, Rissa, Norja
Rakennusnumero:  907 (Romaniassa) ja 63 (Norjassa)
Vesillelasku:  1997
Luovutettu:  15. toukokuuta 1998
Tekniset tiedot
Pituus:  154,5 m
Leveys:  22,7 m
Syväys:  6,95 m
Bruttovetoisuus:  12 251 brt
Koneisto:  1 × Wärtsilä-Vasa 16V46B diesel
Koneteho:  15 600 kW
Nopeus:  37,04 km/h
Nopeus:  20 kn
Hyttejä:  12
Lastikapasiteetti:  1 775 m
Lastikapasiteetti:  5 320 m³
Lastikapasiteetti:  336 TEU
Lähteet:  
M/S Birka Trader (IMO 9132014) on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa Birka Traderilla on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Maarianhamina. Nykyisin aluksella operoi suomalainen rahtivarustamo Finnlines.
Birka Traderin sisaraluksia ovat M/S Birka Carrier, M/S Birka Express ja M/S MN Pelican.
Käyttöhistoria

Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. toukokuuta 1998 alus luovutettiin United Shippingin omistukseen, joka rekisteröi aluksen Suomen lipun alle.  Kotisatamaksi tuli Maarianhamina. Tuolloin aluksen nimi oli United Trader.
Toukokuussa 1998 alus aloitti Finnlinesin liikenteessä, reitillä Kemi–Oulu–Antwerpen–Lontoo–Felixstowe. Vuoden 2002 alussa United Trader rekisteröitiin Birka Cargo Ab:n omistukseen Maarianhaminaan. Saman vuoden marraskuussa alus nimettiin Birka Traderiksi. Vuonna 2006 alus siirtyi liikennöimään Rauman ja Hullin välille.